CELEX: 62021TN0470
Language: da
Date: 2021-07-30 00:00:00
Title: Sag T-470/21: Sag anlagt den 30. juli 2021 — Klymenko mod Rådet

11.10.2021   
            
            
               DA
            
            
               Den Europæiske Unions Tidende
            
            
               C 412/19
            
         
      Sag anlagt den 30. juli 2021 — Klymenko mod Rådet
      (Sag T-470/21)
      (2021/C 412/20)
      Processprog: fransk
      
         Parter
      
      
         Sagsøger: Oleksandr Viktorovych Klymenko (Moskva, Rusland) (ved advokat M. Cessieux)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Det af Oleksandr Viktorovych Klymenko anlagte søgsmål antages til realitetsbehandling.
               
            
                  —
               
               
                  Det fastslås, at ved at have vedtaget restriktive foranstaltninger over for Oleksandr Viktorovych Klymenko, annullerede eller ej, vedrørende
                  
                              —
                           
                           
                              afgørelse (FUSP) 2021/394 og Rådets gennemførelsesforordning (EU) af 4. marts 2021
                           
                        
                              —
                           
                           
                              afgørelse (FUSP) 2020/373 og Rådets gennemførelsesforordning (EU) 2020/370 af 5. marts 2020
                           
                        
                              —
                           
                           
                              afgørelse (FUSP) 2019/354 og Rådets gennemførelsesforordning (EU) 2019/352 af 4. marts 2019
                           
                        
                              —
                           
                           
                              afgørelse (FUSP) 2018/33 og Rådets gennemførelsesforordning (EU) 2018/326 af 5. marts 2018
                           
                        
                              —
                           
                           
                              afgørelse (FUSP) 2017/381 og Rådets gennemførelsesforordning (EU) 2017/374 af 3. marts 2017
                           
                        
                              —
                           
                           
                              afgørelse (FUSP) 2016/318 og Rådets gennemførelsesforordning (EU) 2016/311 af 4. marts 2016
                           
                        
                              —
                           
                           
                              afgørelse (FUSP) 2015/364 og Rådets gennemførelsesforordning (EU) 2015/357 af 5. marts 2015
                           
                        
            
                  —
               
               
                  har Rådet for Den Europæiske Union pådraget sig ansvar uden for kontrakt for Den Europæiske Union.
               
            
                  —
               
               
                  Det fastslås, at Den Europæiske Union derfor er erstatningspligtig for det tab, som sagsøgeren har lidt som følge heraf.
               
            
                  —
               
               
                  Rådet for Den Europæiske Union tilpligtes at erstatte det tab, der følger af krænkelsen af ære og omdømme, og som beløber sig til 50 000 EUR, hvilket tillægges en lovbestemt rente og ethvert andet beløb, der findes begrundet.
               
            
                  —
               
               
                  Rådet for Den Europæiske Union tilpligtes at betale sagsøgeren et beløb på 500 EUR for hver måned, hvor sagsøgerens navn har været opført på de omtvistede lister, for ikke-økonomisk skade som følge af de vanskeligheder, dette medførte i hans hverdag, og den negative indvirkning på hans helbred, hvilket tillægges en lovbestemt rente og ethvert andet beløb, der findes begrundet.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om utilstrækkelig begrundelse, som udgør en krænkelse af princippet om overholdelse af retten til forsvar og af retten til en effektiv domstolsbeskyttelse.
               
            
                  2.
               
               
                  Andet anbringende om et urigtigt skøn som følge af Rådets tilsidesættelse af sin forpligtelse til at godtgøre, at der er grundlag for de vedtagne restriktive foranstaltninger.